stanford-oval/wikipedia huggingface dataset:
พระพิทักษ์เจดีย์ (ศรี รามางกูร)
ประวัติ

พระพิทักษ์เจดีย์ (ศรี) นามเดิมท้าวเทพพระศรีหรือท้าวพระสี เอกสารพื้นเมืองพนมบ้างออกนามเจ้าพระพิพักสี เป็นบุตรลำดับ 2 ของพระพิทักษ์เจดีย์ (ถง รามางกูร) หัวหน้าข้าอุปัฏฐากพระธาตุพนมลำดับ 5 และผู้ปกครองธาตุพนมลำดับที่ 8 พระพิทักษ์เจดีย์ (ศรี) เป็นน้องชายพระพิทักษ์เจดีย์ (แก่น) หัวหน้าข้าอุปัฏฐากพระธาตุพนมลำดับ 6 และผู้ปกครองธาตุพนมลำดับ 9 มารดาชื่อนางพิทักษ์เจดีย์ (รัตนะจันทน์) พระพิทักษ์เจดีย์ (ศรี) เป็นหลานปู่ท้าวอุปละ (มุง รามางกูร) หัวหน้าข้าอุปัฏฐากพระธาตุพนมลำดับ 4 เป็นเหลนทวดท้าวอุปละ (คำหมั้น) กับนางรัตนะหน่อแก้วชาวธาตุพนม ท้าวอุปละ (คำหมั้น) เป็นบุตรพระมหาสุระนันทากับนางแก้วอาไพธิดาเจ้าพระรามราชรามางกูรขุนโอกาส (ราม รามางกูร) ขุนโอกาส (เจ้าเมือง) ธาตุพนมองค์แรกจากราชวงศ์เวียงจันทน์ ส่วนพระมหาสุระนันทาเป็นบุตรเจ้าสุทธฮาชหรือสุทธราชน้องชายนางยอดแก้วศรีบุญมาชายาเจ้าพระรามราชฯ เจ้าสุทธฮาชและนางยอดแก้วศรีบุญมาเป็นบุตรเจ้าสีสุมังกับนางคำส่วงตา เจ้าสีสุมังเป็นโอรสเจ้าพระยาหลวงกางสมคราม (คำวิสุทธิ์) โอรสกษัตริย์จำปาสักกับสนมไม่ปรากฏพระนาม
พี่น้องบุตรธิดา

พระพิทักษ์เจดีย์ (ศรี) มีพี่น้อง 6 คนคือพระพิทักษ์เจดีย์ (แก่น), พระพิทักษ์เจดีย์ (ศรี), ท้าวเทพพระนม, นางเทพสวัสดิ์, นางเทพทุมมา, นางคำอ้วน มีภริยาปรากฏนาม 1 ท่านคือนางพิทักษ์เจดีย์ (นวนหรือนวลจันทร์) มีบุตรธิดา 9 ท่านคือเพี้ยซานนท์ (สุวันนะสอน), กวานปากก่ำ (ท้าวสุวันลี), ท้าวสุวันดี, นางสุวันนี, นางมัทที, นางเกดสนา, นางกาละเกด, นางหอมจันเทศ, นางสีมุนทา
ปัญหาสิ่งแวดล้อมในสหรัฐ

การปล่อยแก๊สเรือนกระจกจากกิจกรรมของมนุษย์ต่อหัวของแต่ละประเทศสำหรับปี ค.ศ. 2000 รวมถึงการเปลี่ยนแปลงการใช้ที่ดิน

มีปัญหาสิ่งแวดล้อมจำนวนมากในสหรัฐอเมริกา เช่นเดียวกับประเทศอื่น ๆ
การเคลื่อนไหวและแนวคิด

บทความหลัก: กระแสอนุรักษ์
การเคลื่อนไหวและแนวคิด > ศตวรรษที่ 21

ทั้งแนวคิดอนุรักษ์ธรรมชาตินิยม และสิ่งแวดล้อมนิยม ปรากฏในการอภิปรายทางการเมืองในช่วงยุคก้าวหน้าในช่วงต้นศตวรรษที่ 20 โดยมีสามตำแหน่งหลัก ได้แก่ ระบบเศรษฐกิจแบบเสรีนิยม ซึ่งถือว่าเป็นเจ้าของทรัพย์สินส่วนตัว—อันประกอบไปด้วย บริษัทไม้แปรรูปและเหมืองแร่ ที่ควรจะได้รับอนุญาตในการกระทำใด ๆ ต่อทรัพย์สินที่พวกเขาต้องการ
แนวคิดอนุรักษ์ธรรมชาตินิยม นำโดยประธานาธิบดีธีโอดอร์ โรสเวลต์ และกิฟฟอร์ด พินโชท์ ผู้เป็นพันธมิตรใกล้ชิด กล่าวว่าวิธีการระบบเศรษฐกิจแบบเสรีนิยมนั้นมีความสิ้นเปลืองมากเกินไปและไม่มีประสิทธิภาพ ในหลาย ๆ กรณี พวกเขาได้ตั้งข้อสังเกตว่าทรัพยากรทางธรรมชาติโดยส่วนใหญ่ในรัฐทางตะวันตกต่างมีเจ้าของแล้วโดยรัฐบาลกลาง พวกเขาได้ถกเถียงกันถึงแนวทางที่ดีที่สุดของการดำเนินการ ซึ่งเป็นแผนระยะยาวที่คิดโดยผู้เชี่ยวชาญของประเทศ เพื่อเพิ่มผลประโยชน์ทางเศรษฐกิจในระยะยาวจากทรัพยากรทางธรรมชาติ
แนวคิดสิ่งแวดล้อมนิยม เป็นตำแหน่งที่สาม นำโดยจอห์น มูเยอร์ (ค.ศ. 1838–1914) ความรักของมูเยอร์ที่มีต่อธรรมชาติ ทำให้เขาเป็นชาวอเมริกันผู้มีอิทธิพลที่สุดในด้านสิ่งแวดล้อมนิยม มูเยอร์ได้เทศน์แจงว่าธรรมชาติเป็นสิ่งศักดิ์สิทธิ์และมนุษย์เป็นผู้บุกรุก ซึ่งควรที่จะตระหนักแต่กลับไม่พัฒนา เขาได้ก่อตั้งเซียร์ราคลับ ที่ยังคงเป็นตัวแทนภาพลักษณ์ของการเคลื่อนไหวทางสิ่งแวดล้อม มูเยอร์เป็นผู้รับผิดชอบหลักในการกำหนดตำแหน่งทางสิ่งแวดล้อม ในการอภิปรายระหว่างแนวคิดอนุรักษ์ธรรมชาติกับสิ่งแวดล้อมนิยม
แนวคิดสิ่งแวดล้อมนิยมได้สอนว่าธรรมชาติแทบจะเป็นสิ่งศักดิ์สิทธิ์ และมนุษย์เป็นผู้บุกรุก แนวคิดนี้ได้อนุญาตสำหรับการท่องเที่ยวแบบจำกัด (เช่นการเดินป่า) แต่ไม่เห็นด้วยกับการมีรถยนต์ในอุทยานแห่งชาติ และแนวคิดนี้ไม่เห็นด้วยกับการตัดไม้บนที่ดินสาธารณะเป็นอย่างมาก และประณามอย่างรุนแรงต่อเขื่อนที่โรสเวลต์ได้รับการสนับสนุนสำหรับแหล่งน้ำ, ไฟฟ้า และการควบคุมน้ำท่วม โดยเฉพาะอย่างยิ่งความขัดแย้งที่มีต่อเขื่อนเฮชเฮชชีในอุทยานแห่งชาติโยเซมิตี ซึ่งโรสเวลต์ได้ทำการอนุมัติ และเป็นเครื่องมือผลิตน้ำประปาของซานฟรานซิสโก
การเปลี่ยนแปลงสภาพภูมิอากาศ

สหรัฐอเมริกา เป็นประเทศที่มีการปล่อยคาร์บอนไดออกไซด์จากการเผาไหม้ของเชื้อเพลิงฟอสซิล มากเป็นอันดับสองรองจากประเทศจีน นโยบายพลังงานแห่งสหรัฐอเมริกาได้อภิปรายอย่างกว้างขวาง ถึงการเรียกร้องให้หลายประเทศได้มีบทบาทเป็นผู้นำในการต่อสู้กับภาวะโลกร้อน โดยที่สหรัฐอเมริกา เป็นหนึ่งในสองประเทศที่ไม่ได้ลงนามในพิธีสารเกียวโต
ดูเพิ่ม: พิธีสารเกียวโต
การเปลี่ยนแปลงสภาพภูมิอากาศ > พลังงาน

ตั้งแต่ประมาณ 86% ของพลังงานทุกประเภทที่ใช้ในประเทศสหรัฐอเมริกา มาจากเชื้อเพลิงฟอสซิล ที่ส่งผลต่อการปล่อยแก๊สเรือนกระจก นโยบายพลังงานของประเทศสหรัฐอเมริกาได้รับการกำหนดโดยรัฐบาลกลาง, รัฐ และหน่วยงานภาครัฐท้องถิ่น ซึ่งเน้นถึงปัญหาด้านการผลิตพลังงาน, การแบ่งปัน และการบริโภค เช่น ร่างประมวลข้อบังคับอาคาร และความก้าวหน้าไมล์สะสมแก๊ส
หนังสืออ่านเพิ่ม

Bates, J. Leonard. "Fulfilling American Democracy: The Conservation Movement, 1907 to 1921", The Mississippi Valley Historical Review, (1957), 44#1 pp. 29–57. in JSTOR
Brinkley, Douglas G. The Wilderness Warrior: Theodore Roosevelt and the Crusade for America, (2009) excerpt and text search
Cawley, R. McGreggor. Federal Land, Western Anger: The Sagebrush Rebellion and Environmental Politics (1993), on conservatives
Flippen, J. Brooks. Nixon and the Environment (2000).
Hays, Samuel P. Beauty, Health, and Permanence: Environmental Politics in the United States, 1955–1985 (1987), the standard scholarly history
Hays, Samuel P. A History of Environmental Politics since 1945 (2000), shorter standard history
King, Judson. The Conservation Fight, From Theodore Roosevelt to the Tennessee Valley Authority (2009)
Nash, Roderick. Wilderness and the American Mind, (3rd ed. 1982), the standard intellectual history
Rothman,  Hal K. The Greening of a Nation? Environmentalism in the United States since 1945 (1998)
Scheffer, Victor B. The Shaping of Environmentalism in America (1991).
Sellers, Christopher. Crabgrass Crucible: Suburban Nature and the Rise of Environmentalism in Twentieth-Century America (2012)
Strong, Douglas H. Dreamers & Defenders: American Conservationists. (1988) online edition เก็บถาวร 2007-12-01 ที่ เวย์แบ็กแมชชีน, good biographical studies of the major leaders
Turner, James Morton, "The Specter of Environmentalism": Wilderness, Environmental Politics, and the Evolution of the New Right. The Journal of American History 96.1 (2009): 123-47 online at History Cooperative
แหล่งข้อมูลอื่น

Calculate the ecological footprint of your household: Low Impact Living เก็บถาวร 2008-11-05 ที่ เวย์แบ็กแมชชีน
ภาพจากดาวเทียมแสดงให้เห็นถึงแสงในเวลากลางคืนในสหรัฐอเมริกา
พาน

สำหรับอำเภอในจังหวัดเชียงราย ดูที่ อำเภอพาน
พาน คือภาชนะประเภทถาดที่มีฐานทรงสูง มีลวดลายประดับอย่างวิจิตร มีใช้อย่างแพร่หลายในประเทศไทย ประเทศลาว และประเทศกัมพูชา
พานปกติมีลักษณะกลมและมีหลายขนาด โดยเส้นผ่านศูนย์กลางอยู่ระหว่าง 20 ถึง 50 เซนติเมตร ภายในอาจตื้นหรือลึกก็ได้ พานมักจะทำจากโลหะเช่นทองแดง เงิน ทองเหลือง หรือเหล็กกล้า ปัจจุบันนี้ก็มีการใช้พานที่ทำจากอะลูมิเนียมและพลาสติกชุบเงินหรือชุบทองซึ่งมีน้ำหนักเบากว่า ช่วยลดอาการเมื่อยล้าเมื่อต้องถือไว้นาน ๆ
ประเพณีนิยม

พานเป็นสิ่งสำคัญมากในวัฒนธรรมไทยตามประเพณีดั้งเดิม โดยทั่วไปพานใช้กับการสักการบูชาในพิธีกรรมโดยใส่สิ่งของไว้ในพานแล้ววางตั้งไว้ที่แท่นสักการะ พานก็ยังใช้สำหรับใส่สิ่งของที่มีความสำคัญอย่างยิ่ง เช่นรัฐธรรมนูญซึ่งเป็นกฎหมายสูงสุด พานยังใช้สำหรับใส่สิ่งของต่าง ๆ อาทิดอกไม้ธูปเทียนในพิธีกรรมของพุทธศาสนา เพื่อถวายสิ่งของนั้นให้พระสงฆ์หรือผู้ที่จะบรรพชาเป็นพระสงฆ์ สำหรับกรณีหลังจะใช้พานใส่จีวรและบริขารต่าง ๆ ในขบวนแห่นาคจากบ้านไปยังวัดด้วย และในพิธีการสู่ขอเจ้าสาวก็จะใช้พานใส่สินสอดทองหมั้นเพื่อมอบแด่ญาติผู้ใหญ่ฝ่ายเจ้าสาว สมัยก่อนเมื่อชาวไทยยังนิยมกินหมากและพลู เครื่องหมากพลูต่าง ๆ จะจัดใส่ไว้ในพานเพื่อต้อนรับแขกที่มาเยี่ยมเยือนเป็นประเพณี
มีตำนานเกี่ยวกับ "นางสงกรานต์ทั้งเจ็ด" กล่าวว่า ท้าวกบิลพรหมจำเป็นต้องตัดเศียรของตนเองเพื่อบูชาธรรมบาลกุมารตามที่ได้สัญญาไว้ แต่มีปัญหาว่าจะนำเศียรที่ตัดไปไว้ที่ใด ถ้าจะตั้งไว้ยังแผ่นดิน ไฟก็จะไหม้โลก ถ้าจะโยนขึ้นไปบนอากาศ ฝนก็จะแล้ง ถ้าจะทิ้งในมหาสมุทร น้ำก็จะแห้ง ท้าวกบิลพรหมจึงตรัสสั่งให้ธิดานำเศียรของตนใส่ไว้ในพาน ทำให้ธิดาสามารถอัญเชิญเศียรท้าวกบิลพรหมเวียนขวารอบเขาพระสุเมรุ แล้วประดิษฐานไว้ในถ้ำในเขาไกรลาศ พิธีกรรมนี้จะกระทำปีละครั้งโดยนางสงกรานต์ทั้งเจ็ด (ผู้เป็นธิดาของท้าวกบิลพรหม) ซึ่งจะผลัดเปลี่ยนหมุนเวียนกันมาทำหน้าที่
บุคคลหนึ่งกำลังถือพาน บนพานมีจีวรเพื่อใช้ในพิธีกรรมทางพุทธศาสนา
บนยอดของอนุสาวรีย์ประชาธิปไตย กรุงเทพฯ สร้างขึ้นให้เป็นพานสองชั้นเทินรัฐธรรมนูญจำลอง
หญิงชรากำลังถวายสิ่งของในพานแด่พระสงฆ์ ด้านหน้ามีพานใส่สายสิญจน์
ประเด็นอื่น ๆ

อักษร พ ซึ่งเป็นพยัญชนะไทยตัวที่ 30 ถูกเรียกว่า พ พาน เพื่อสอนให้เด็กรู้จำตัวอักษรไทย
ที่มาของชื่อ เทือกเขาภูพาน มาจากภาชนะชนิดนี้ เนื่องจากภาพเงาของเทือกเขานี้ราบตรงยอดคล้ายพาน
พานสองชั้นอาจเรียกว่า พานแว่นฟ้า และมีปรากฏอยู่ในตราแผ่นดินของกัมพูชาด้วย
ที่มาของชื่อ อำเภอพาน ในจังหวัดเชียงรายนั้น มีที่มาจากคำว่า พราน ซึ่งราษฎรในพื้นที่ออกเสียงตามสำเนียงท้องถิ่นว่า พาน แต่แท้จริงแล้วมิได้เกี่ยวข้องกับพานอันเป็นภาชนะแต่อย่างใด
ประเทศเอสโตเนียในโอลิมปิกเยาวชน

| ประเทศเอสโตเนีย ในโอลิมปิกเยาวชน |
| --- | --- |

รหัสประเทศ: EST
เอ็นโอซี: คณะกรรมการโอลิมปิกแห่งประเทศเอสโตเนีย
เหรียญ อันดับ 91:  ทอง 1 เงิน 2 ทองแดง 1 รวม 4 
การเข้าร่วมในกีฬาฤดูร้อน
2010 2014 2018
การเข้าร่วมในกีฬาฤดูหนาว
2012 2016 2020
2010 →
ประเทศเอสโตเนียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศเอสโตเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ EST
นับตั้งแต่ครั้งแรกที่ประเทศเอสโตเนียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติเอสโตเนียได้รับเหรียญรางวัลรวมทั้งหมด 4 เหรียญ โดยแบ่งเป็น 1 เหรียญทอง 2 เหรียญเงิน 1 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกเยาวชนตลอดกาล
บุญเลิศ ไพรินทร์

| บุญเลิศ ไพรินทร์ม> ป.ช., ม.ว.ม. |
| --- | --- |

ข้อมูลส่วนบุคคล
เกิด: 10 กรกฎาคม พ.ศ. 2484 (83 ปี) อำเภอบางคล้า จังหวัดฉะเชิงเทรา

บุญเลิศ ไพรินทร์ (เกิด 10 กรกฎาคม พ.ศ. 2484) อดีตสมาชิกสภาผู้แทนราษฎรจังหวัดฉะเชิงเทรา หรือที่เป็นที่รู้จักในนาม "โหร ส.ว."
ประวัติ

บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย สหรัฐ
การทำงาน

บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี
เขาได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."
ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต สังกัดพรรคพลังประชาธิปัตย์
ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647  ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง  น้องสาวของนายจาตุรนต์ ฉายแสง  ที่ได้คะแนน 27,679
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เหรียญจักรพรรดิมาลา (ร.จ.พ.)
ปีเอี๋ยน

ขุนพลของกองซุนเอี๋ยน
| ปีเอี๋ยน (เปย์ เหยี่ยน) |
| --- | --- |
卑衍

ขุนพล (將軍 เจียงจฺวิน)
ดำรงตำแหน่ง ค.ศ. 237 (237) – ค.ศ. 238 (238)
กษัตริย์: กองซุนเอี๋ยน (รัฐเอียน)
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

ปีเอี๋ยน มีชื่อในภาษาจีนกลางว่า เปย์ เหยี่ยน (จีน: 卑衍; พินอิน: Bēi Yǎn) เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ

ดูเพิ่ม: การบุกเลียวตั๋งของสุมาอี้
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) และตั้งตนเป็นเอียนอ๋อง (燕王 เยียนหวาง) ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนจึงส่งปีเอี๋ยน เอียวจอ และคนอื่น ๆ ให้คุมทัพหลักของเลียวตั๋งไปตั้งค่ายอยู่ที่เลียวซุน (遼隧 เหลียวซุ่ย; ใกล้กับนครไห่เฉิง มณฑลเหลียวหนิงในปัจจุบัน) เพื่อรับมือสุมาอี้ ปีเอี๋ยนและคนอื่น ๆ ถูกโฮจุ้นขุนพลวุยก๊กใต้บังคับบัญชาของสุมาอี้โจมตีจนแตกพ่าย
สุมาอี้ลอบนำทัพหลักของวุยก๊กเข้าโจมตีเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) ปีเอี๋ยนและคนอื่น ๆ จึงจำต้องล่าถอยกลับไปช่วยเซียงเป๋ง เมื่อทัพของสุมาอี้มาถึงเขาซิวสาน (首山 โฉ่วชาน) ภูเขาทางตะวันตกของเซียงเป๋ง ปีเอี๋ยนก็ถูกส่งมารับศึกอีกครั้งแต่ก็พ่ายแพ้ ขณะที่สุมาอี้นำทัพวุยก๊กล้อมเซียงเป๋ง ในช่วงเวลานั้นเอียวจอและคนอื่น ๆ ก็ออกมายอมจำนนต่อสุมาอี้ แต่ไม่มีการระบุแน่ชัดว่าปีเอี๋ยนว่าออกมายอมจำนนพร้อมกับเอียวจอหรือไม่ และภายหลังก็ไม่มีการกล่าวถึงปีเอี๋ยนอีก
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 ปีเอี๋ยนท้าแฮหัวป๋าขุนพลใต้บังคับบัญชาของสุมาอี้ให้เข้ารบตัวต่อตัวกับตนระหว่างการรบที่เขาซิวสาน ปีเอี๋ยนถูกแฮหัวป๋าฟันตกม้าตาย
ดูเพิ่ม

รายชื่อบุคคลในยุคสามก๊ก
การบุกเลียวตั๋งของสุมาอี้
ปาปัว

โดยทั่วไป ปาปัว มักหมายถึง:
เกาะนิวกินี เกาะที่มีขนาดใหญ่เป็นอันดับที่สองของโลกทางตะวันตกเฉียงใต้ของมหาสมุทรแปซิฟิก
นิวกินีตะวันตก ส่วนตะวันตกของเกาะนิวกินีที่อินโดนีเซียบริหาร
จังหวัดปาปัว จังหวัดของอินโดนีเซีย
ดินแดนปาปัว (ค.ศ. 1884–1949) ดินแดนในนิวกินีตะวันออกเฉียงใต้ที่อังกฤษ/ออสเตรเลียบริหาร
ภาคใต้ของประเทศปาปัวนิวกินี มีชื่อทางการว่าภาคปาปัวจนถึง ค.ศ. 2011
อื่น ๆ

หาดปาปัว บนเกาะเซาท์จอร์เจีย
เกาะปาปัว ที่ปลายด้านเหนือของคาบสมุทรแอนตาร์กติก
เอชเอ็มเอส ปาปัว (K588) เรือฟริเกตอังกฤษที่รับใช้ราชนาวีระหว่าง ค.ศ. 1944–1945
ดูเพิ่ม

ปาปัวนิวกินี ประเทศที่กินพื้นที่ส่วนตะวันออกของเกาะนิวกินี
ปาปัวเชีย ชีวภูมิภาคที่ครอบคลุมปาปัว
ฟอร์จูนทีวี

ฟอร์จูนทีวี เป็นสถานีโทรทัศน์ระบบดิจิทัลจากประเทศพม่า ซึ่งอยู่ภายใต้การดำเนินงานของสถานีวิทยุโทรทัศน์แห่งชาติเมียนมา ตั้งอยู่ที่ย่างกุ้ง ประเทศพม่า ฟอร์จูนทีวีดำเนินการโดยกลุ่มฟอร์จูน และได้ทำข้อตกลงบริษัทกับสถานีวิทยุโทรทัศน์แห่งชาติเมียนมา ในการทำงาน ในฐานะผู้ให้บริการเนื้อหาสำหรับดิจิทัลทีวี เมื่อวันที่ 17 กุมภาพันธ์ ค.ศ. 2018 และเริ่มทดลองออกอากาศเมื่อวันที่ 12 กุมภาพันธ์ ค.ศ. 2019 และ 4 วันต่อมาคือวันที่ 16 กุมภาพันธ์ ได้ออกอากาศเต็มรูปแบบ ฟอร์จูนทีวีเป็นสถานีที่ออกอากาศรายการเกี่ยวกับรายการบันเทิง ความรู้และข้อมูลข่าวสาร โดยออกอากาศตั้งแต่เวลา 6.00-24.00
แหล่งข้อมูลอื่น

ฟอร์จูนทีวี ที่เฟซบุ๊ก
พานาโซนิค

| --- | --- |
“A better life a better world”
ประเภท: บริษัทมหาชน TYO: 6752 NYSE: PC 
ISIN: JP3866800000 
ก่อตั้ง:  (1918-03-13) 13 มีนาคม ค.ศ. 1918 (106 ปี)
ผู้ก่อตั้ง: โคโนซุเกะ มัตสึชิตะ
สำนักงานใหญ่:  โอซากะ , ญี่ปุ่น
พื้นที่ให้บริการ: ทั่วโลก
บุคลากรหลัก: คูนิโอะ นากามูระ (ประธานกรรมการ) ฟูมิโอะ โอตสึโบะ (ประธานเจ้าหน้าที่บริหาร)
ผลิตภัณฑ์: เครื่องใช้ไฟฟ้า , หลอดไฟฟ้า , ไฟฉาย , ถ่ายไฟฉาย , ฯลฯ
รายได้: 7,343,707,000,000 เยน (พ.ศ. 2560) 
รายได้จากการดำเนินงาน: 276,784,000,000 เยน (พ.ศ. 2560) 
รายได้สุทธิ: 149,360,000,000 เยน (พ.ศ. 2560) 
สินทรัพย์: 64.830 ล้านดอลลาร์สหรัฐ (2009)
พนักงาน: 292,250 คน
บริษัทในเครือ: ซันโย
เว็บไซต์: Panasonic.net
พานาโซนิค คอร์ปอเรชั่น (ญี่ปุ่น: パナソニック株式会社; โรมาจิ: Panasonikku Kabushiki-gaisha) เป็นบริษัทผู้ผลิตสินค้าเครื่องใช้ไฟฟ้าและอิเล็กทรอนิกส์ที่ใหญ่ที่สุดของญี่ปุ่น เดิมมีชื่อว่า มัทสุชิตะ อีเล็กทริค อินดัสเตรียล (ญี่ปุ่น: 松下電器産業株式会社; โรมาจิ: Matsushita Denki Sangyō Kabushiki-gaisha) ก่อตั้งขึ้นในปี ค.ศ. 1918 โดยนายโคโนซุเกะ มัตสึชิตะ มีสำนักงานใหญ่อยู่ที่เมืองคาโดมะ จังหวัดโอซากะ เป็นเจ้าของผลิตภัณฑ์ เนชั่นแนล, พานาโซนิค, เทคนิคส์ และเป็นบริษัทแม่ของซันโย ปัจจุบันได้รับการจัดอันดับโดยนิตยสารฟอร์บส ติดอันดับบริษัทขนาดใหญ่อันดับที่ 89 ของโลก
ประเทศไทย

ในประเทศไทย ผลิตภัณฑ์ของบริษัทเข้ามาจำหน่ายตั้งแต่ พ.ศ. 2497 โดยบริษัทตัวแทนจำหน่ายชื่อ  บริษัท ซิว-เนชั่นแนล เซลส์ แอนด์ เซอร์วิส จำกัด ต่อมาได้เปลี่ยนชื่อเป็น บริษัท ซิว เนชั่นแนล จำกัด และปัจจุบันใช้ชื่อว่า บริษัท พานาโซนิค ซิว เซลส์ (ประเทศไทย) จำกัด ตั้งแต่ พ.ศ. 2546 เป็นต้นมา
แหล่งข้อมูลอื่น

panasonic.net
พานาโซนิค ประเทศไทย เก็บถาวร 2011-01-01 ที่ เวย์แบ็กแมชชีน
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน โมบาย  นอตติง 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  Freescale Semiconductor  ฟูจิตสึ  แอลจี อีเลคทรอนิคส์  Infineon Technologies  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ยูนิซอค  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  Bell Canada  BT Corporation  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  KT  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  Swisscom  เทเลนอร์  ทรู  เทเลคอม อิตาเลีย  Telefónica  TeliaSonera  Verizon  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สเปน  ฝรั่งเศส 2  BnF data 2  เยอรมนี  สหรัฐ  ญี่ปุ่น  เช็กเกีย  เกาหลี  โปแลนด์ 
วิชาการ:  CiNii 
ศิลปิน:  พิพิธภัณฑ์ศิลปะสมัยใหม่  ULAN 
ประชาชน:  Trove 
อื่น ๆ:  SNAC
พระศิลา

| พระศิลา |
| --- | --- |

ชื่อเต็ม: พระศิลา
ชื่อสามัญ: พระศิลา
ประเภท: พระพุทธรูป
ศิลปะ: ฝีมือช่างปาละของอินเดีย
วัสดุ: หินชนวนดำ (บางตำนานว่าเป็นหินแดง)
สถานที่ประดิษฐาน: ภายในพระวิหาร วัดเชียงมั่น
 ส่วนหนึ่งของสารานุกรมพระพุทธศาสนา
พระศิลา เป็นพระพุทธรูปแกะสลักจากแผ่นหินปางพระพุทธองค์ปราบช้างนาฬาคีรี ภายในแผ่นหินมีรูป พระพุทธเจ้าประทับยืน ด้านซ้ายมีรูปพระอานนท์ถือบาตร และรูปช้างนาฬาคีรี ปัจจุบัน พระศิลาประดิษฐานบนบัลลังก์หรือซุ้มไม้สัก มีคำจารึกที่ฐานและด้านหลังซุ้มด้วยอักษรธรรมว่า บัลลังก์นี้สร้างโดยพระเจ้ากาวิละ เมื่อ พ.ศ. ๒๓๓๔ พระเจ้ากาวิละ เป็นผู้ครองนครเชียงใหม่ ระหว่าง พ.ศ. ๒๓๒๔-๒๓๕๖ (ฮันส์ เพนธ์ ๒๕๑๙: ๒๑๓-๒๑๖)
ตำนานพระศิลา

ตามตำนานกล่าวว่า เมื่อพระโคตมพุทธเจ้าปรินิพพานไปได้ 7 ปี 7 เดือน กับ 7 วัน พระเจ้าอาชาตศัตตุราช ผู้ครองนครราชคฤห์ มีพระประสงค์ที่จะสร้างพระพุทธรูป ทรงให้นำเอาหินอ่อนจากท้องมหาสมุทรมาสร้างพระพุทธรูปปางโปรดช้างนาฬาคีฬี ขณะเสด็จบิณฑบาตรในเวียงราชคฤห์ โดยมีรูปช้างนาฬาคีฬีนอนหมอบอยู่ทางขวา และรูปพระอานนท์ถือบาตรอยู่ทางซ้าย ทรงให้สร้างรูปทั้งสามนั้นในหน้าหินลูกเดียวกัน เมื่อสร้างพระพุทธรูปเสร็จ พระเจ้าอาชาตศัตตุราชาและพระอรหันต์เจ้าทั้งหลายพร้อมใจกันตั้งจิตอธิฐาน กล่าวคำอาราธนาพระบรมสารีริกธาตุ 7 พระองค์ ให้เสด็จเข้าสถิตย์ในองค์พระพุทธรูปศีลา เมื่อพระบรมสารีริกธาตุทั้ง 7 พระองค์สถิตย์ตั้งอยู่ในองค์พระศีลาเจ้าแล้ว พระศีลาก็ทรงสำแดงอิทธิฤทธิ์เสด็จขึ้นไปในอากาศ พระเจ้าอาชาตศัตตุราชทรงเห็นเป็นอัศจรรย์ จึงทรงประดิษฐานพระศีลาในเงื้อมเขาที่สูง และทำแท่นบูชาไว้ข้างล่างสำหรับผู้ที่ต้องการมาทำการสักการบูชา
ต่อมาพระเถรเจ้า 3 องค์ มีนามว่า สีละวังโส เรวะโต และญานคัมภีระเถระ พากันไปนมัสการพระศีลาเจ้าที่เงื้อมเขา และขออาราธนาพระองค์เสด็จโปรดมหาชนในประเทศบ้านเมืองที่ไกลบ้าง พระเถระเจ้าทั้ง 3 องค์จึงขออนุญาตพระเจ้าอาชาตศัตตุราชนำพระศีลาไปยังเมืองหริภุญชัย เมื่อพระเถระเจ้าทั้ง 3 มาถึงเมืองนคร (ลำปาง) ก็อัญเชิญพระศีลาเจ้าประดิษฐานไว้ในเมืองนั้น เพื่อเป็นที่สักการบูชาของประชาชนชาวเมืองเป็นเวลาหลายสมัย
ในสมัยพระเจ้าติโลกราช ผู้ครองเมืองเชียงใหม่ มีรับสั่งให้ไปอาราธนาพระศีลาเจ้ามาประดิษฐานไว้ ณ เมืองเชียงใหม่ โดยประดิษฐานไว้ที่วัดป่าแดง วัดหมื่นสาร และวัดสวนดอกตามลำดับ ในปีมะแม จุลศักราช 837 (พ.ศ. 2019) ทรงอาราธนาพระศีลาเจ้ามาประดิษฐานในหอพระแก้ว ในพระราชวังของพระองค์ ครั้นถึงเทศกาลอันสมควรก็กระทำพิธีสักการบูชาสระสรงสมโภชพระแก้วและพระศีลาเจ้าเป็นงานประจำปี ถ้าปีใดบ้านเมืองแห้งแล้งฝนไม่ตกต้องตามฤดูกาล ก็ทรงให้จัดการทำพิธีขอฝน สระสรงองค์พระศีลาเจ้า เมื่อสิ้นรัชสมัยพระเจ้าติโลกราช พระราชบุตร พระราชนัดดาได้เสวยราชสมบัติ ก็ทรงดำเนินตามราชประเพณีสืบๆกันมา
งานสรงน้ำพระเสตังคมณีและพระศิลา ซึ่งเป็นงานประจำปีของชาวเชียงใหม่
พาสเจอร์ไรซ์

พาสเจอร์ไรซ์ คือกระบวนการทำลายเชื้อแบคทีเรียบางชนิด โดยผู้คิดค้นวิธีการนี้คือ หลุยส์ ปาสเตอร์ นักวิทยาศาสตร์ชาวฝรั่งเศส เขาสังเกตว่าไวน์ผลไม้ก่อนที่จะจำหน่ายบางส่วนนั้นมีรสชาติเปรี้ยวเนื่องจากกิจกรรมของจุลินทรีย์บางชนิด เขาจึงนำไวน์ดังกล่าวไปผ่านความร้อน 50 - 55 องศาเซลเซียส พบว่าไวน์กลับมามีรสชาติไม่เปรี้ยว เขาจึงสันนิษฐานว่า รสเปรี้ยวที่เกิดขึ้นนั้นเป็นสาเหตุมาจากอุปกรณ์ที่ใช้หมักไวน์มีการปนเปื้อนจุลินทรีย์ หลักการนี้จึงนำมาใช้ในขั้นตอนการผลิตนมในปัจจุบัน เรียกว่า กระบวนการพลาสเจอร์ไรเซชันในที่สุด
กระบวนการ

ปัจจุบันการพาสเจอร์ไรเซซัน pasteurizationใช้เวลาและอุณหภูมิแตกต่างกัน เช่น อุณหภูมิ 62.8 องศาเซลเซียส เป็นเวลา 60 นาที หรือ 71.1 องศาเซลเซียส เป็นเวลา 15 วินาที การใช้อุณหภูมิ และเวลานี้ยังไม่สามารถทำลายแบคทีเรียที่ทนร้อนอีกหลายชนิด จึงต้องเก็บผลิตภัณฑ์พาสเจอร์ไรซ์ไว้ที่อุณหภูมิต่ำ เพื่อป้องกันการเจริญของเชื้อแบคทีเรียชนิดอื่น สำหรับนมที่ผ่านกรรมวิธีฆ่าเชื้อนี้จะมีคุณค่าสารอาหารเกือบเท่ากับ น้ำนมก่อนผ่านการฆ่าเชื้อ ตลอดจนรสชาติของนมจะมีคุณสมบัติใกล้เคียงกับ น้ำนมตามธรรมชาติมากกว่าวิธีอื่น
ประเทศสวีเดนในโอลิมปิกฤดูร้อน 1896

| ประเทศสวีเดน ในโอลิมปิกฤดูร้อน 1896 |
| --- | --- |

รหัสประเทศ: SWE
เอ็นโอซี: คณะกรรมการโอลิมปิกสวีเดน
ณ กรุงเอเธนส์ ประเทศกรีซ 6 เมษายน ค.ศ. 1896 (1896-04-06) – 15 เมษายน ค.ศ. 1896 (1896-04-15)
นักกีฬา: 1 คน  ใน 2 ชนิดกีฬา   5 รายการ
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1896 1900 1904 1908 1912 1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
โอลิมปิกซ้อน 1906
ประเทศสวีเดน เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศสวีเดนได้ส่ง เฮนริค เชอเบิร์ก เข้าแข่งขันใน 2 ชนิดกีฬา ผลการแข่งขันครั้งนี้ประเทศสวีเดนไม่ได้รับเหรียญรางวัลเลย
กรีฑา

บทความหลัก: กีฬากรีฑาในโอลิมปิกฤดูร้อน 1896
| นักกีฬา | รายการ | ฮีท> ผล | ฮีท> อันดับ | รอบสุดท้าย> ผล | รอบสุดท้าย> อันดับ |
| --- | --- | --- | --- | --- | --- |
| เฮนริค เชอเบิร์ก | 100 เมตร | ไม่ทราบ | 4-5 | ไม่ผ่านเข้ารอบ | ไม่ผ่านเข้ารอบ |
| นักกีฬา | รายการ | ผล> ระยะทาง | ผล> อันดับ |
| --- | --- | --- | --- |
| เฮนริค เชอเบิร์ก | กระโดดสูง | 1.60 | 4 |
| เฮนริค เชอเบิร์ก | กระโดดไกล | 5.80 | 6 |
| เฮนริค เชอเบิร์ก | ขว้างจักร | ไม่ทราบ | 5-9 |
ยิมนาสติก

บทความหลัก: กีฬายิมนาสติกในโอลิมปิกฤดูร้อน 1896
| นักกีฬา | รายการ | ผล | อันดับ |
| --- | --- | --- | --- |
| เฮนริค เชอเบิร์ก | ม้ากระโดด | ไม่ทราบ | 4–15 |
ดูเพิ่ม

ประเทศสวีเดนในโอลิมปิก
รายชื่อผู้เชิญธงชาติสวีเดนในโอลิมปิก
รายชื่อนักกีฬาสวีเดนที่ได้รับเหรียญรางวัลโอลิมปิก
แหล่งข้อมูลอื่น

"เอเธนส์ 1896". Olympics.com. คณะกรรมการโอลิมปิกสากล. (ในภาษาอังกฤษ)
"Results and Medalists—1896 Summer Olympics". Olympic.org. International Olympic Committee.
| ด ค กประเทศที่เข้าร่วมแข่งขันโอลิมปิกฤดูร้อน 1896 ที่นครเอเธนส์ ประเทศกรีซ |
| --- | --- |
อเมริกา:   ชิลี   สหรัฐ 
ยุโรป:   ออสเตรีย   บัลแกเรีย   เดนมาร์ก   ฝรั่งเศส   เยอรมนี   สหราชอาณาจักร   กรีซ   ฮังการี   อิตาลี   สวิตเซอร์แลนด์   สวีเดน 
โอเชียเนีย:   ออสเตรเลีย 
อื่นๆ:   ทีมผสม
ปิ่นลดา

ปิ่นลดา เป็นนักเขียนชาวไทย เกิดที่กรุงเทพมหานคร